ناوەندی چاند و ھونەری بێستوون
ناوەندی چاند و ھونەری بێستوون یان کومیتەی چاند و ھونەری بێستوون گرووپێکی چاندی و ھونەری لە ڕۆژھەڵاتی کوردستانە کە لە بواری ھونەری شۆڕشگێرانە و نەتەوەیی کوردی چالاکی دەکات. چالاکییەکانی ئەم ناوەندە زۆرتر لە بواری مۆسیقا بووە.

بەرھەمەکان

مۆسیقا 
 گەریلا، بە ھاوکاریی گرووپی رۆژیار، ٢٠١٧.
 نەورۆز، ٢٠٢٣.
 چەرخی شۆڕش، ٢٠٢٣.
 دایە دایە وەخت جەنگە، ٢٠٢٣.

کتێب 
 فەرھەنگ و ھونەر لە نەتەوەی دیموکراتیکدا (بە فارسی)، نووسینی عەبدوڵڵا ئۆجەلان، چاپی یەکەم: ھاوینی ١٤٠٢[=٢٠٢٣].

ھەڵویستەکان 
ناوەندی چاند و ھونەری بێستوون لە ٢٩ی تشرینی یەکەمی ٢٠١٦ کۆچی دوایی ھێدی شاعیری نیشتمانپەروەری کورد بە بنەماڵەی و خەڵکی کوردستان سەرەخۆشی کرد.

ناوەندی چاند و ھونەری بێستوون لە ٢٤ی کانوونی دووەمی ٢٠١٧ بە دەربڕینی ڕاگەیەندراوێک بەبۆنەی ھەژدەیەمین ساڵڕۆژی کۆچی دوایی ماملێ شاعیری نەتەوەیی کورد، وتی ئێمە «لە ھەموو ئەندامەکانی بنەماڵەی مەزنی ھونەرمەندان گەرەکمانە کە بە زیندووکردنەوەی چاند و ھونەری فۆلکلۆری کوردی درێژە بە ڕێگای ھونەرمەندە ڕاستەقینەکانی کوردستان بدەن و کارەکانیان بپارێزن.»

ناوەندی چاند و ھونەری بێستوون لە ٢٦ی شوباتی ٢٠٢٠ بە دەربڕینی ڕاگەیەندراوێک بەبۆنەی ساڵڕۆژی کۆچی دوایی ھێمن شاعیری نەتەوەیی کورد، وتی ئێمە «لە کەسایەتیی مامۆستا ھێمن-دا سوێندی سەرخستنی ڕێگەی ھەموو ھونەرمەند و شاعیرانی تێکۆشەر و شەھید دووبارە دەکەینەوە.»

ناوەندی چاند و ھونەری بێستوون لە مانگی کانوونی یەکەمی ٢٠٢٢ بە دەربڕینی ڕاگەیەندراوێک سەبارەت بە لەسێدارەدانی ناڕازییەکان و خۆپێشاندەرەکان لە ڕۆژھەڵاتی کوردستان و ئێران وەتی تەنافی سێدارە قەت ناتوانێد دەنگی ئازادی سەرکوت بکاتەوە.

ئەمانەش ببینە 
 ھونەرکۆم
 ھونەرگەی وڵات

سەرچاوەکان 

گرووپە مۆسیقییە کوردییەکان